Wan Khairil Azwa

Wan Khairil Azwa (lahir 6 November 1991) merupakan bekas pemain bola sepak professional Malaysia bermain sebagai pemain tengah dan sekarang merupakan seorang pengulas sukan untuk Astro Arena.

 Karier pemain 
Karier sebagai pemain bola sepak bermula dari bangku sekolah lagi apabila beliau sering kali dipilih mewakili sekolahnya untuk  bersaing di kejohanan bola sepak peringkat daerah. Beliau bermain di posisi penyerang dan berjaya membawa sekolahnya menjuarai saingan peringkat daerah untuk kategori bawah 15 tahun pada 2006 dan bawah 17 tahun pada 2008. Bagaimanapun, dek kerana kekurangan daripada segi fizikalnya beliau acap kali dinafikan peluang untuk menyertai kem latihan bagi mewakili daerahnya untuk bersaing di pertandingan peringkat negeri.

UiTM FC

 Karier Media 
Karier Azwa sebagai pengulas bermula pada tahun 2018. Ketika itu, beliau dipelawa untuk mengulas oleh seorang pemilik sebuah syarikat produksi yang dikenali sebagai Nazry yang memiliki Blue Black Arena. Bermula daripada pelawaan tersebut, beliau mendapat peluang untuk mengulas perlawanan liga sosial di sekitar Lembah Klang sehingga ke saingan Selangor Champions League.Disebabkan peningkatan yang ditunjukkan oleh beliau dalam bidang pengulasan, beliau ditawarkan untuk menjadi salah seorang pengulas bagi saingan amatur iaitu Liga M3 Malaysia sepanjang musim 2019 dan kekal sebagai pengulas untuk saingan Liga M3 bagi musim 2020. Malangnya, liga tersebut tidak dapat dijalankan dek kerana Pandemik COVID-19.Bagaimanapun, satu perkara yang tidak disangka-sangka berlaku pada tahun yang penuh kesukaran ini.Disifatkannya menjadi satu ‘batu loncatan’ paling besar sejak berkecimpung dalam bidang pengulasan sukan apabila dipanggil oleh stesen televisyen iaitu Radio Televisyen Malaysia untuk menjadi pengulas kejohanan hoki berprestij negara iaitu Piala Tun Abdul Razak 2020.   

 Rujukan 

Kategori:Kelahiran 1991
Kategori:Orang hidup
Kategori:Orang dari Terengganu
Kategori:Orang Malaysia berketurunan Melayu
Kategori:Muslim Malaysia
Kategori:Pemain bola sepak Malaysia
Kategori:Penyampai radio Malaysia